Удмурт автономной область

Удмурт автономной область — РСФСР-лэн составаз 1920-тӥ арысен 1934-тӥ арозь пырись автономи улос, удмурт калыклэн историысьтыз нырысетӥез кун кылдытэтэз. 

Шоркаръёсыз — Глазкар (1921) но Ижкар (1921—1934).

 Историез 
Революцилэсь азьло удмурт калыклэн ас кунлыкез ӧй вал. Удмурт музъемъёс кыӵе ке нимаз статустэк Ватка губерние пыро вал. Быдӟым Октябрьлэн вормонэз гинэ лэзиз удмуртъёсыз асьсэлэсь кунзэс лэсьтыны ӧдъяны.

Удмурт калыклы автономной область кылдытэмын 4-тӥ шуркынмонэ 1920-тӥ арынВЦИК-лэн но СНК-лэн декретсы «Удмурт калыклы автономной область кылдытон сярысь». 1920-1931 аръёсы улосмылэн ӟуч кылын официальной нимыз вал Вотская автономная область.

5-тӥ толшоре 1921-тӥ арын ВЦИК-лэн декретэзъяВЦИК-лэн декретэз «Удмурт калыклэн автономной областез сярысь» Удмурт калыклэн автономной областяз Глаз кар (административной центрез) но Глаз, Сарапул, Алабго, Малмыж утемъёсысь волостьёс пыртэмын вал.

1929-тӥ арын Удмурт АО Нижний Новгород улослэн составаз пыриз (бергес — Нижний Новгород шаере).

1-тӥ толшорысен 1932-тӥ арысен улосмы ӟуч сямен Удмуртская автономная область шуыса нимаське вал.

28-тӥ толсуре 1934-тӥ арын ВЦИК-лэн пуктэмезъя Удмурт автономной область Удмурт Автономной Советской Социалистической Республикалы пӧрмытэмын.

 Территориослы люкиськемез 
8-тӥ толсуре 1921-тӥ арын ВЦИК Удмурт автономиез 5 утемлы люкиз: Дэбес, Глаз, Можга, Иж но Сьӧлта. Та люкон куинь ар возиськиз. 1924-тӥ арын Дэбес но Сьӧлта утемъёс быдтэмын вал, областьлэн составаз куинь утем гинэ кылиз. 1929-тӥ арын утемъёс интые ёросъёслы люкон тупатэмын: вань волостьёс но утемъёс быдтэмын, Удмурт автономиын 21 ёрос кылдытэмын вал.

 Областьысь ёросъёс 1929 арын  Областьысь ёросъёс 1934 арын 
 Алнаш ёрос
 Балезино ёрос
 Вавож ёрос
 Глаз ёрос
 Грах ёрос
 Дэбес ёрос
 Зури ёрос
 Иж ёрос
 Карсовай ёрос
 Кез ёрос
 Пичи Пурга ёрос
 Можга ёрос
 Выль Мултан ёрос
 Нылга ёрос
 Святогорск ёрос
 Сюмси ёрос
 Шаркан ёрос
 Юкаменск ёрос
 Якшур-Бӧдья ёрос
 Яр ёрос 
 Алнаш ёрос,
 Балезино ёрос,
 Вавож ёрос,
 Глаз ёрос,
 Грах ёрос,
 Дэбес ёрос,
 Зури ёрос,
 Иж ёрос,
 Карсовай ёрос,
 Кез ёрос,
 Пичи Пурга ёрос,
 Можга ёрос,
 Сьӧлта ёрос,
 Сюмси ёрос,
 Шаркан ёрос,
 Юкаменск ёрос,
 Якшур-Бӧдья ёрос,
 Яр ёрос.

 Валэктонъёс 

Категория:Удмуртилэн историез